26. Rahvusraamatukogu peadirektor:  1) täidab Eesti Rahvusraamatukogu seadusest, käesolevast põhikirjast ja nõukogu otsustest tulenevaid sidustus-, valitsemis-, haldamis- ja juhtimisalaseid ülesandeid;  2) teostab Rahvusraamatukogus oma pädevuse piires  kõrgemat haldus- ja distsiplinaarvõimu;  3) teeb korraldusi ja annab käskkirju, mis on Rahvusraamatukogu töötajaile kohustuslikud;  4) nimetab ametisse teadussekretäri, direktorid, turundusjuhi ja struktuuriüksuste juhid;  5) esindab Rahvusraamatukogu ametikoha järgi Eesti ja välisriikide asutustes;  6) tegutseb Rahvusraamatukogu nimel Eesti Rahvusraamatukogu seaduses ja käesolevas põhikirjas ettenähtud volituste piires;  7) lahendab oma õiguste piires Rahvusraamatukogu omandis,  valduses, kasutuses ja käsutuses oleva varaga seotud küsimusi, avab pangaasutustes arveid ja käsutab Rahvusraamatukogu rahalisi vahendeid kooskõlas nõukogu poolt kinnitatud Rahvusraamatukogu eelarvega;  8) kinnitab Rahvusraamatukogu tasuliste teenuste hinnakirja;  9) tagab nõukogu otsuste täitmise ja annab aru nõukogule;  10) tagab Rahvusraamatukogu eelarve täitmise ja esitab selle kohta aruande nõukogule;  11) lahendab teisi seaduse ja käesoleva põhikirjaga tema pädevusse antud  küsimusi.